Den amerikanske verdensstjerne Paul Simon kommer til Aalborg til efteråret. Han er blandt andet kendt for hittet ”Bridge Over Troubled Water”.

Til efteråret kommer den amerikanske verdensstjerne Paul Simon til Aalborg for at give koncert i Gigantium den 29. oktober. Aalborg er det eneste spillested i Danmark på Paul Simons Europa-turné. Paul Simon står bag verdenshits som 'Bridge Over Troubled Water', 'The Sound of Silence' og 'Mrs. Robinson'. Udover de kendte hits, så synger Paul Simon også sange fra sit nye album “Stranger to Stranger” der udkommer den 3. juni. Billetter til koncerten sælges fra fredag den 27. maj klokken 10.